Både Universitetet i Tromsø og NTNU i Trondheim har utvekslingsavtaler med UEA. Universitetet i Bergen (UiB) har hver høst fra 2006 sendt et kull med farmasistudenter til UEA for å ta fag innen galenisk farmasi og klinisk farmasi. Grunnen til denne utvekslingen er at galenisk farmasi krever investeringer i kostbart laboratorieutstyr og kompetent undervisningspersonell. Farmasistudiet i Bergen er relativt nytt og har ennå ikke investert i slikt utstyr.